Νηστίσιμα τσουρέκια
Νηστίσιμα τσουρέκια; Ναι κι όμως! Δεν υστερούν σε γεύση και αρώματα και φουσκώνουν υπέροχα, αρκεί να έχετε την υπομονή να περιμένετε.

&nbsp;
80 γρ. νωπή μαγιά, θρυμματισμένη , 100 ml (1/2 κούπα) χλιαρό νερό, 1 κουτ. σούπας ζάχαρη , 100 γρ. (3/4 κούπας) αλεύρι δυνατό, για τσουρέκι, 930 γρ. (7 κούπες) αλεύρι δυνατό, για τσουρέκια , 350 γρ. (1 + 3/4 κούπας) ζάχαρη , 300 ml (1 1⁄2 κούπα) χλιαρό νερό, 150 ml (3/4 κούπας) ηλιέλαιο (ή ένα πολύ ελαφρύ ελαιόλαδο) , 1 φακελάκι (8 γρ.) μαχλέπι, σε σκόνη , 1 καψάκι βανιλίνη σουσάμι, για το πασπάλισμα
Για να φτιάξουμε τα νηστίσιμα τσουρέκια, ξεκινάμε με το προζύμι.Σε ένα μπολ διαλύουμε τη μαγιά στο χλιαρό νερό, ρίχνουμε τη ζάχαρη και το αλεύρι και ανακατεύουμε, μέχρι να φτιάξουμε έναν πηχτό χυλό.Σκεπάζουμε το μπολ με διάφανη μεμβράνη και το αφήνουμε σε ένα σχετικά ζεστό σημείο του σπιτιού, για 45 λεπτά, μέχρι ο χυλός να διογκωθεί και να βγάλει φουσκάλες.Στον κάδο του μίξερ ανακατεύουμε τη ζάχαρη, το χλιαρό νερό και το λάδι. Προσθέτουμε το αλεύρι και αρχίζουμε να ζυμώνουμε με τον γάντζο, προσθέτοντας το μαχλέπι, τη βανιλίνη και, τέλος, το γρήγορο προζύμι που ετοιμάσαμε.Ζυμώνουμε για περίπου 5 λεπτά ή μέχρι να φτιάξουμε μια ζύμη μαλακή και ελαστική. Τη μεταφέρουμε σε ένα μεγάλο μπολ, το καλύπτουμε σφιχτά με διάφανη μεμβράνη και το αφήνουμε σε ένα ζεστό σημείο του σπιτιού για 3 ώρες, μέχρι να φουσκώσει και να διπλασιαστεί σε όγκο.Λαδώνουμε τις παλάμες μας και ζυμώνουμε το ζυμάρι σε καθαρή, επίπεδη επιφάνεια, για λίγα δευτερόλεπτα, μέχρι να ξεφουσκώσει. Το χωρίζουμε σε 6 ίσα κομμάτια.Τα πλάθουμε σε κορδόνια και ανά τρία τα πλέκουμε σε δύο πλεξούδες. Μεταφέρουμε τα τσουρέκια σε μεγάλο ταψί στρωμένο με λαδόκολλα, τα σκεπάζουμε με καθαρή πετσέτα και τα αφήνουμε σε ζεστό σημείο για 2 ώρες, μέχρι να φουσκώσουν καλά.Προθερμαίνουμε τον φούρνο στους 165-170°C. Αλείφουμε με λίγο νερό τα τσουρέκια, προσεκτικά για να μην τα τρυπήσουμε και ξεφουσκώσουν, και τα πασπαλίζουμε με μπόλικο σουσάμι.Τα ψήνουμε για 45-55 λεπτά, μέχρι να ροδίσουν ωραία.
Αλεύρι (ζύμες),Ζάχαρη,Πάσχα